SL
13.3.2023
Uradni list Evropske unije
C 94/29
Predlog Pritožnica Sodišču predlaga, naj:
— Primarno, razveljavi sodbo Splošnega sodišča (četrti razširjeni senat) z dne 9. novembra 2022 v zadevi T-667/19, s katero je to zavrnilo primarni predlog družbe Ferriere Nord, s katerim je ta predlagala razglasitev ničnosti Sklepa Evropske komisije z dne 4. julija 2019 C(2019) 4969 final;
— posledično navedeni sklep Komisije razglasi za ničen;
— podredno, razveljavi sodbo Splošnega sodišča (četrti razširjeni senat) z dne 9. novembra 2022 v zadevi T-667/19, s katero je to zavrnilo podredni predlog družbe Ferriere Nord, s katerim je ta predlagala delno razglasitev ničnosti Sklepa Evropske komisije z dne 4. julija 2019 C(2019) 4969 final, in tako, zniža znesek naložene globe;
— posledično, navedeni sklep Komisije delno razglasi za ničen, in odredi znižanje naložene globe.
— Vsekakor Evropski komisiji naloži plačilo stroškov postopka na obeh stopnjah.
Pritožbeni razlogi in bistvene trditve (A) Pritožbeni razlogi, ki se nanašajo na razveljavitev sodbe Splošnega sodišča v celoti, ker je to z njo zavrnilo razloge družbe Ferriere Nord za razglasitev ničnosti Sklepa Komisije z dne 4. julija 2019 v celoti
I
Kršitev pravice do obrambe in določb, ki se uporabljajo (člen 266 PDEU; člena 47 in 48 Listine; člen 6 Konvencije o varstvu človekovih pravic in svoboščin (EKČP); člena 14 in 27 Uredbe 1/2003 (1); členi 11, 12, 13, 14 Uredbe 773/2004 (2)) v zvezi z obravnavo z dne 23. aprila 2018 in mnenjem posvetovalnega odbora – Kršitev načela domneve nedolžnosti – Opustitev preizkusa dokazov in vsekakor neobstoj obrazložitve v zvezi s tem – Očitno izkrivljanje, razvidno iz spisa, dejstev in dokazov – Neobstoj obrazložitve – Samovoljne presoje.
II Kršitev načela razumnega trajanja postopka – Kršitev pravice do obrambe (člena 41 in 47 Listine; člen 6 EKČP) – Očitno izkrivljanje, ki je razvidno iz spisa, dejstev in dokazov – Neobstoj obrazložitve.
III Neobstoj obrazložitve ali napaka pri obrazložitvi, ki se nanaša na ponovni začetek postopka in sprejetje odločbe o naložitvi globe (člena 7 in 23 Uredbe 1/2003) – Prekoračitev pooblastil – Kršitev načela sorazmernosti – Kršitev členov 41 in 47 Listine in člena 6 EKČP – Neobstoj obrazložitve – Nedopustni dodatni razlogi – Neobstoj presoje dejstev in dokazov – Prevalitev dokaznega bremena.
IV Kršitev načela ne bis in idem (člen 50 Listine).
V Ugovor nezakonitosti člena 25 Uredbe 1/2003, navajan na podlagi člena 277 PDEU (člena 41 in 47 Listine; člen 6 EKČP; člen 5 PEU) – Zastaranje pristojnosti za ugotovitev kršitve in naložitev kazni (člena 7 in 23 Uredbe 1/2003).
(B) Pritožbeni razlogi za delno razveljavitev sodbe, s katero so bili zavrnjeni razlogi družbe Ferriere Nord za delno razglasitev ničnosti sklepa Komisije z dne 4. julija 2019 in posledično za znižanje zneska globe.
VI
Nezakonitost povečanja globe iz naslova ponovne kršitve zaradi kršitve pravice do obrambe (členi 41, 47, 48 Listine; člen 6 EKČP; člen 27 Uredbe 1/2003; člen 11 Uredbe 773/2004) – Opustitev preizkusa dokazov in vsekakor neobstoj obrazložitve v zvezi s tem – Očitno izkrivljanje, razvidno iz spisa, dejstev in dokazov – Neobstoj obrazložitve.